CELEX: 62016TN0834
Language: da
Date: 2016-11-29 00:00:00
Title: Sag T-834/16: Sag anlagt den 29. november 2016 — QC mod Det Europæiske Råd

6.2.2017   
            
            
               DA
            
            
               Den Europæiske Unions Tidende
            
            
               C 38/36
            
         Sag anlagt den 29. november 2016 — QC mod Det Europæiske Råd
   (Sag T-834/16)
   (2017/C 038/49)
   Processprog: græsk
   
      Parter
   
   
      Sagsøger: QC (Lesbos, Grækenland) (ved advokat Ch. Ladis)
   
      Sagsøgt: Det Europæiske Råd
   
      Sagsøgerens påstande
   
   
               —
            
            
               »Erklæringen fra EU og Tyrkiet« af 18. marts 2016, der blev offentliggjort samme dag i pressemeddelelse nr. 144/16, annulleres.
            
         
               —
            
            
               Alle dens virkninger erklæres ugyldige.
            
         
               —
            
            
               Der træffes afgørelse efter en fremskyndet procedure.
            
         
               —
            
            
               Aftalen suspenderes øjeblikkeligt.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført syv anbringender.
   
               1.
            
            
               Med det første anbringende gøres det gældende, at aftalen tilsidesætter væsentlige formforskrifter og materielle krav, og at den er udtryk for magtmisbrug.
            
         
               2.
            
            
               Det andet anbringende er støttet på Amnesty Internationals relevante og underbyggede rapporter, der bekræfter ovennævnte tilsidesættelser og den humanitære krise, der er en følge af aftalen.
               
                           —
                        
                        
                           Anvendelsen af aftalen, der ifølge sagsøgeren reelt er en international traktat, har medført en systematisk ikke-anvendelse af asylsystemet og direkte tilsidesættelse af Genevekonventionen.
                        
                     
         
               3.
            
            
               Det tredje anbringende er støttet på den orienterende note fra Parlamentets medlemmer af Den Europæiske Venstrefløjs Fællesgruppe.
               
                           —
                        
                        
                           Aftalen har medført og medfører en »grov og vedvarende tilsidesættelse« af EU’s værdier.
                        
                     
         
               4.
            
            
               Det fjerde anbringende er støttet på Den Europæiske Menneskerettighedsdomstols retspraksis.
               
                           —
                        
                        
                           Der henvises dernæst til den internationalt anerkendte kendsgerning, at Tyrkiet ikke er et »sikkert land« henset til dets brug af tortur og adskillige domme for overtrædelse af menneskerettighederne.
                        
                     
         
               5.
            
            
               Det femte anbringende vedrører TEUF-traktaten.
               
                           —
                        
                        
                           Det gøres gældende, at det, der med urette kaldes en erklæring, indeholder en åbenbar tilsidesættelse af EUF-traktatens femte del, afsnit V, vedrørende »internationale aftaler«.
                        
                     
         
               6.
            
            
               Sjette anbringende vedrører Den Europæiske Unions charter om grundlæggende rettigheder.
               
                           —
                        
                        
                           Aftalen tilsidesætter desuden de internationale menneskerettigheder, herunder Den Europæiske Unions charter om grundlæggende rettigheder med hensyn til den menneskelige værdighed og de udtrykkeligt forbudte »massetilbagesendelser«. Navnlig fremhæves med søgsmålet den utilsigtede tilsidesættelse eller den bevidst manglende gennemførelse af de udtrykkeligt nævnte direktiver vedrørende den indsats, som kræves af EU i tilfælde af en »massetilstrømning« af mennesker ved grænserne, navnlig når disse mennesker er sårbare, og de direktiver, der regulerer procedurerne for tildeling af international beskyttelse og retten til asyl.
                        
                     
         
               7.
            
            
               Syvende anbringende er baseret på dokumenter fra professionelle og andre pålidelige organisationer.
               
                           —
                        
                        
                           Med søgsmålet gøres det gældende, at EU med den anfægtede aftale har frembragt en enorm tilstrømning af mennesker til Grækenland og Tyrkiet, som lever under kummerlige forhold uden nogen som helst rettigheder og uden hensyn til, at de måske har været udsat for mishandling fra ordensmagtens side.
                        
                     
                           —
                        
                        
                           Endelig gøres det med søgsmålet gældende, at EU over for en menneskelig og social katastrofe, åbenlyst har tilsidesat sine EU-retlige og internationale forpligtelser.